IZVJEŠĆE O
PROVEDENOM SAVJETOVANJU SA ZAINTERESIRANOM JAVNOŠĆU

	Naslov dokumenta o kojem je
savjetovanje provedeno
	NACRT PRIJEDLOGA PRAVILNIKA O JEDNOSTAVNOJ NABAVI

	Svrha dokumenta	
	Ovim Pravilnikom o jednostavnoj nabavi Općine Stara Gradiška uređuju se pravila, uvjeti, postupci provedbe i ugovaranja nabave robe i usluga te provedbe projektnih natječaja Općine Stara Gradiška vrijednosti manje od 50.000,00 eura, odnosno nabave radova procijenjene vrijednosti manje od 100.000,00 eura, a za koje sukladno odredbama Zakona o javnoj nabavi ne postoji obveza provedbe postupaka javne nabave.
Predmetnim Pravilnikom o jednostavnoj nabavi izvršeno je usklađivanja sa zakonskom regulativom te su definirana jasna pravila za provedbu jednostavne nabave. Pravilnikom je naglašena transparentnost nabave te poticanje tržišnog natjecanja i osiguranje jednakog tretmana svim gospodarskim subjektima koji sudjeluju u postupku nabave odnosno poticanje sudjelovanja malog i srednjeg poduzetništva na tržištu nabave a što se ostvaruje kroz primjenu elektroničkih sredstava komunikacije, a osobito kroz digitalizaciju procesa jednostavne nabave putem EOJN RH.

	Vrijeme trajanja savjetovanja
	Savjetovanje je provedeno u trajanju od 30 dana odnosno od 10. srpnja 2026. godine do 08. kolovoza 2026. godine.

	Objava akta
	Nacrt prijedloga Pravilnika o jednostavnoj nabavi objavljen je na internetskim stranicama Općine Stara Gradiška www.staragradiska.com, a obavijest o provođenju savjetovanja objavljena je na oglasnoj ploči Općine Stara Gradiška.

	Koji su predstavnici zainteresirane
javnosti dostavili svoja očitovanja?
	U vremenu trajanja savjetovanja nije pristigla niti jedna primjedba/prijedlog zainteresirane javnosti na Nacrt prijedloga Pravilnika o jednostavnoj nabavi.

	Troškovi provedenog savjetovanja
	Provedba javnog savjetovanja nije iziskivala dodatne financijske troškove.




Izvješće o provedenom savjetovanju objavljeno je na internetskim stranicama Općine Stara Gradiška www.staragradiska.com .


Stara Gradiška, 11. kolovoza 2026. godine 
